Liberiškis

Liberiškis – kaimas Panevėžio rajono savivaldybėje, 3 km į šiaurės vakarus nuo Naujamiesčio. Seniūnaitijos centras.

Geografija 

Per Liberiškį teka kairysis Kiršino intakas Šuoja. Ties kaimu 1975 m. patvenkta upė, telkšo 70 ha Liberiškio tvenkinys. Kaimo šiaurinėje dalyje, dešiniajame Šuojos krante yra Liberiškio parkas su buvusio dvaro sodybos fragmentais – gamtos paminklas.

Istorija 

Istoriniuose šaltiniuose Liberiškio dvaras pirmą kartą paminėtas 1595 m. XVI a. pabaigoje dvaras priklausė A. Abramavičiui, apie 1805 m. dvarą kartu su Naujamiesčio dvarais iš Dominyko Jeronimo Radvilos nusipirko Ignotas Karpis, iki pat 1940 m. jis priklausė dvarininkams Karpiams. Paskutinė savininkė Ignacijaus Karpio žmona Marijona Joana Karpytė.

1951 m. kaime rastas Abiejų Tautų Respublikos, Danijos, Brandenburgo ir kitų šalių XVII a. pradžioje sidabrinių monetų lobis. 1950–1992 m. buvo tarybinio ūkio centrinė gyvenvietė. 1955 m. įkurta biblioteka, yra laisvalaikio salė, augalininkystės ir gyvulininkystės bendrovė.

Gyventojai

Šaltiniai 

Panevėžio rajono savivaldybės gyvenvietės